cyanic-selkie/wikianc huggingface dataset:
Veneziabukten
Veneziabukten (italiensk: Golfo di Venezia) er en bukt nordvest i Adriaterhavet, mellom den kroatiske halvøyen Istria og elvedeltaet til den italienske elven Po. Flere elver renner ut i bukten, blant annet Tagliamento og Piave.
Innerst i bukten ligger Venezialagunen og byen Venezia.
Emmanuel Tumusiime-Mutebile
Emmanuel Tumusiime-Mutebile (født 27. januar 1949, død 23. januar 2022) var en ugandisk økonom som var sentralbanksjef for Ugandas bank fra 2001 til 2022. Han ble første gang utnevnt 13. desember 2000.
Mutebile ble født i Kabale-distriktet, nordvest i Uganda, som et av ni barn i en bondefamilie. I 1969 begynte han ved Makerere universitet, der han ble valgt til president for studentforeningen. Her skulle han studere økonomi og politikk, men ble i 1972 tvunget til å flykte fra landet etter at han holdt en tale der han offisielt kritiserte Idi Amins utvisning av asiater fra landet. Han flyktet via Tanzania til England, der han fullførte sine studier ved Durham University. I 1974 tok han postgraduate-studier ved Balliol College i Oxford, deretter flyttet han tilbake til Øst-Afrika, og tok doktorgrad i økonomi ved Universitetet i Dar-es-Salaam.
Mellom 1979 og 1984 bodde han i Uganda, og hadde flere ulike stillinger, bl.a. viseførstesekretær ved presidentboligen og statssekretær i Planleggingsdepartementet. I sammee departement ble han etterhvert seniorøkonom, senere sjefsøkonom. I 1984 ble han forfremmet til regjeringens sjefsøkonom. I 1992 ble han departementsråd i det sammenslåtte Departementet for finans og økonomisk planlegging, en sammenslåing han selv hadde støttet.
I januar 2001 ble Tumusiime-Mutebile utnevnt til sentralbanksjef i landets sentralbank. Han ble gjenvalgt i 2006 for en ny femårsperiode. Han er kreditert av mange for landets sunne økonomiske politikk som ble vedtatt av Ugandas regjering på oppfordring fra sentralbanken på 1990-tallet og det første tiåret på 2000-tallet.
Fiksdal
Fiksdal er ei grend, et kirkesogn og et tettsted i Vestnes kommune i Romsdal. Stedet ligger på vestsiden av Tomrefjorden, ved utløpet av Storelva. Tettstedet Fiksdal har innbyggere per 1. januar.
Fiksdal kyrkje ligger i grenda.
Historie
Nedskrevet historie for Fiksdal spenner tilbake til 1600-tallet. Ifølge Rekdal har folketallet steget jevnt fra ca. 60 i år 1600, til 216 i år 1840. Senere steg folketallet raskere, og lå på 650 personer i 1900. I 1960 var folketallet 707 personer.
Fra 1930-tallet og frem til 1970-tallet hadde Fiksdal en del konfeksjonsindustri.
Da mekanisert jordbruk gjorde sin inntreden på 1950-tallet ble det stiftet maskinlag, der spesielt traktorer ble kjøpt og leid ut med sjåfør.
Nadym
Nadym (russisk: Нады́м) er en by i det autonome området Jamalo-Nenetsk i Russland. Byen ligger 7 km vest for elva Nadym, og rundt 290 km sørøst for Salekhard. Innbyggertall: 45 943 (folketelling 2002), 52 586 (folketelling 1989).
Opprinnelsen til bynavnet er usikkert. En av de mest trolige versjonene er at det er avledet av det nenetsiske ordet njaidem, som kan oversettes som «mosegrodd plass».
Nadym ble nevnt i russiske krøniker for første gang i 1598 og den dukket opp på russiske kart på 1700-tallet. Men på andre halvdel av 1800-tallet ble bosetningen forlatt. I 1968 ble den gjenetablert etter at naturgassfeltet «Medvezje» året før ble oppdaget like ved. Bosetningen fikk innvilget bystatus 9. mars 1972.
Byens hovedvirksomhet er Nadymgazprom, som står for 40 % av Russlands totale gassproduksjon. Det er også flere store selskaper innen byggebransjen i byen.
Nadym lufthavn ligger 9 km sørøst for byen.
Nåde (andre betydninger)
Nåde kan vise til:
Kristen Valkner
Kristen Nikolai Valkner (født 2. juni 1903 i Bergen, død 1972) var en norsk teolog, kirkehistoriker og professor ved Universitetet i Oslo. Hovedfeltet hans var norsk kirkehistorie på 1600-tallet.
Liv
Valkner var sønn av en maskinist. Han ble student i 1923 og cand. theol. fra Universitetet i Oslo i 1927. Fra 1928 var han sogneprest i Skånevik, hvor han i flere år utga et menighetsblad for hele Sunnhordland (Helg og yrke). Her utga han også sin første bok, om Skånevik prestegjeld. I 1932 fikk han Kongens gullmedalje for en avhandling om «Landstads og Hauges salmebøker».
I 1946 ble Valkner dosent i kirkehistorie ved Universitetet i Oslo. Fra 1964 var han professor. Hovedfeltet hans var norsk kirkehistorie på 1600-tallet. Han ga ut Dorothea Engelbretsdatters skrifter, og en samling religiøse dikt av den såkalte «Mesteren fra Møre». Fra nyere tid utga han Lyder Bruns brev til F. C. Krarup. Forelesningene hans over norsk kirkehistorie ble utgitt i stensil som Norges kirkehistorie ca. 1500–1800 (1952).
Stig Johansen (ishockeyspiller)
Stig «Myggen» Johansen (født 8. mars 1970 i Oslo) er en tidligere ishockeyspiller som spilte for VIF i elitedivisjonen, også 1989–1991 1997–1998 i Storhamar, Stjernen og Frisk Asker. Han har hatt 230 A-lagskamper for VIF i sin aktive periode og spilte på herrelandslaget sesongen 1995/96. Myggen var med på lagene som tok NM-gullet i 1987, 1988, 1992 og 1993. I etterkant har han vært en del av trenerteamet hos VIF.
Hans karriere ble hemmet av en mystisk nakkeskade, men han presterte meget bra da Storhamar tok sjansen på å skrive kontrakt med ham i 97/98-sesongen, i det som ble hans andre opphold i Hamar-klubben. I 1998 spilte han for Stjernen.
Den 9. juni 2006 ble Myggen ansatt som leder for bredden hos VIF.
Myggen er lillebror til tidligere ishockeyspiller Tom Johansen og lillebror til Nina Johansen.
Kya
KYA eller Kya kan vise til:
Private Dancer (sang)
«Private Dancer» er en sang skrevet av Mark Knopfler som ble spilt inn og gitt ut på albumet Private Dancer med Tina Turner i 1984. Sangen ble gitt ut på singel i USA i 1984 og Storbritannia i 1985. Singelen kom på 4.-plass på R&B-lista, 5.-plass i Belgia, New Zealand, 7.-plass i Frankrike og Pop-lista, 8.-plass i Sveits, 20.-plass i Tyskland og 21.-plass i Australia og Nederland. Albumet ble nominert til en Grammy for Best Short From Music Video. Musikkvideoen ble regissert av Brian Grant.
Jimmie Åkesson
Per Jimmie Åkesson (født 17. mai 1979 i Ivetofta i Skåne län) er en svensk politiker som siden 2005 har vært partileder i partiet Sverigedemokraterna. Ved valget i 2010 ble han valgt inn i Riksdagen.
Biografi
Jimmie Åkesson er oppvokst i Valje i Sölvesborg kommune i Blekinge län. Etter å ha vært medlem i Moderata ungdomsförbundet meldte han seg i 1995 inn i Sverigedemokraterna.
Innen Åkesson ble politiker på heltid bedrev han studier i blant annet statsvitenskap, forskningspolitikk, forvaltningsrätt, økonomisk historie, filosofi, nasjonaløkonomi og samfunnsgeografi ved Lunds universitet.
Engasjementet i rikspolitikken ble innledet i 1997, da han ble valgt til varamedlem av partiledelsen. Siden det har han hatt flere verv, blant annet innenfor partiets PR-enhet og som leder for programkomiteen. Etter valget i 1998 var han med på å gjenoppbygge Sverigedemokratisk Ungdom, hvor han først ble nestleder, deretter leder 2000–2005. Han har sittet i Sölvesborg kommunestyre siden 1998.
Etter indre stridigheter i Sverigedemokraterna ble Åkesson foreslått av valgkomiteen som ny partileder i 2005. Ved årsmøtet den 7. mai 2005 vant Åkesson over den tidligere partilederen Mikael Jansson med stemmetallet 91–50. Åkesson var fra og med sommeren 2005 heltidsansatt som partileder. Før han ble politiker på heltid, studerte han blant annet statsvitenskap, forskningspolitikk, forvaltningsrett, økonomisk historie, filosofi, nasjonaløkonomi og samfunnsgeografi ved Lunds universitet.
Den 19. oktober 2009 publiserte Aftonbladet et islamkritisk innlegg av Jimmie Åkesson på sin debattside. Debattartikkelen hevdet at ulike aspekter av islam var det «största utländska hotet mot Sverige sedan andra världskriget.» Aftonbladets redaksjon hadde gitt artikkelen overskriften «Muslimerna är vårt största utländska hot». Debattartikkelen vakte mye oppmerksomhet. Jimmie Åkesson møtte næringsministeren og visestatsminister Maud Olofsson i en direktesendt debatt på SVT i anledning av debattartikkelen. Centrum mot rasism anmeldte artikkelen som hets mot folkegruppe, men de fikk ikke medhold i at innholdet i artikkelen utgjorde dette, og besluttet ikke å innlede forundersøkelse. Opinionsmålerne United Minds og Synovate konstaterte at Åkessons debattartikkel økte Sverigedemokraternas støtte hos velgerne i deres respektive opinionsmålinger i oktober måned.
I februar 2010 refererte tidsskriftet DSM en undersøkelse som viste at Jimmie Åkesson var Sveriges niende viktigste opinionsdanner i løpet av 2009, i henhold til ca. 150 av Sveriges lederskribenter, debattredaktører, kronikkspaltister og samfunnsdebattanter.
I en partilederdebatt på SVT den 7. september 2018 uttalte Åkesson: ''«Bara invandrare får jobb så kommer allt att lösa sig – det har de sagt hela tiden. Det händer inte, det blir inte så. Därför måste man ställa frågan varför det är så svårt för de här människorna att få jobb. Det är för att de inte är svenskar. De passar inte in i Sverige»''. Denne uttalelsen fikk Annie Lööf (C) til å slå neven i bordet og utbryte: ”Men hur uttrycker du dig?”. Jimmie Åkesson fortsatte sitt resonnement og påpekte at utenlandsfødte må få større forutsetninger for å bli ”svenske” og kontret deretter Annie Lööfs utspill med: ”Du är alltid så arg Annie Lööf, sluta skrika och gapa i varje debatt.” Debattleder Martina Nord i SVT tok avstand fra Åkessons uttalelse på vegne av TV-kanalen under henvisning til at hun mente den var grovt generaliserende. I februar 2019 ble SVT felt av Granskningsnämnden for brudd på prinsippet om upartiskhet (tilsvarer norsk PFU).
Åkesson var samboer med SD-politikeren Louise Erixon fra 2011-2020, og de har ett barn sammen.
Patricia Chauvet
Chauvet vant ett renn i verdenscupen i løpet av karrieren, slalåmrennet i Haus im Ennstal 24. januar 1993. Denne sesongen ble hun også nummer tre i slalåmcupen sammenlagt, etter Vreni Schneider og Annelise Coberger. Karrierens høydepunkt var sølvmedaljen i slalåm bak Pernilla Wiberg under VM 1996 i Sierra Nevada. Året deretter ble hun nummer fire i spesialdisiplinen under VM i Sestriere. Under OL 1992 i Albertville kom hun på sjetteplass i slalåm.
Jimmie Åkesson
Riksdagsmedlem
Åkesson ble i oktober 2014 sykemeldt på grunn av utbrenthet. Den 23. mars 2015 annonsert han en tilbakekomst til svensk politikk.
Patricia Chauvet
Hun la opp etter sesongen 1997/98.
Giacomo Manzù
Giacomo Manzù, pseudonym gir Giacomo Manzoni (født 22. desember 1908, død 17. januar 1991), var en italiensk billedhugger.
Arbeider i Italia
Manzù ble født i Bergamo, sønn av en skomaker. Med unntak av noen få kveldskurs i kunst var han selvlært (Autodidakt), selv om han senere ble professor. Han begynte med treskulpturer mens han gjorde militærtjeneste i Veneto i 1928; senere, etter et kort opphold i Paris, flyttet han til Milano hvor arkitekten Giovanni Muzio gav ham et oppdrag med å utsmykke kapellet i den katolske kirken, Università Cattolica del Sacro Cuore (1931–1932). I 1933 stilte han ut flere byster ved en trienal i Milano og etter det oppnådde han nasjonal nasjonal popularitet. Året etter hadde han en privat utstilling i Roma sammen med maleren Aligi Sassu, som han delte studio med.
Arbeider i USA
Hans arbeider er anerkjent av vestlige museer og samlere, i det daværende Sovjetsamveldet, og også i kunstverdenen. Han var en troende katolikk og personlig venn med Pave Johannes XXIII og hadde viktige liturgiske oppdrag for Vatikanet. I de USA fikk han oppdrag av arkitekt Minoru Yamasaki om å utsmykke en bygning i Detroit. Verket ble Steppedanseren (Passo di Danza) som står foran One Woodward Avenue-bygningen. Han utførte også Nymph and Faun. Det er plassert ved i Wayne State Universitys McGreagor Memorial skulpturhave. Manzù døde i Roma i 1991.
Rasmus Troedsson
Bengt Rasmus Mikael Troedsson (født 9. januar 1964 i Malmö) er en svensk skuespiller og forfatter.
David Opiokello
Opiokello begynte å jobbe i Det østafrikanske fellesskap i 1973, som regnskapsfører. Da dette samarbeidsorganet kollapset i 1977 fikk han en regnskapsjobb for den kenyanske regjeringen. Hans første jobb for Ugandas bank var i 1981, da som assisterende regnskapssjef. Etter flere ledende posisjoner ble han første gang utnevnt til fungerende visesentralbanksjef fra 13. september 2002, da visesentralbanksjefen, Dr. Louis Kasekende, ble utnevnt til administrerende direktør for Verdensbankens krets Afrika II. Opiokello hadde denne stillingen fram til 1. november 2004.
Hans andre periode som fungerende visesentralbanksjef var fra 1. mai 2006 til 30. juni 2009, da han igjen overtok for Louis Kasekende, da han gikk til en stilling i Afrikabanken (African Development Bank).
Opiokello har en Bachelor of Commerce-grad fra University of Nairobi fra 1973.
Jakobselvkroken
Det går et kjørespor opp fra Nesseby, langs Bergebyelva til en leirplass helt i vestenden av Jakobselvkroken, like utenfor grensa til nasjonalparken.
Patan
Patan (devanagiri: पाटन) er en av de største byene i Nepal. Den ligger i distriktet Lalitpur i Katmandudalen. Navnet Lalitpur (sanskrit for Den Vakre byen) benyttes ofte som synonymt med byen Patan. På lokalspråket newari heter byen Yala.
Patan er kjent for sin kulturelle arv og sin lange tradisjon innenfor kunst og kunsthåndverk.
Område
Patan ligger på en høyde over Bagmati-elven like sør for Katmandu i Katmandudalen. I dag er de to byene nærmest vokst sammen, og det er 2–3 km fra Durbar-plassen sentralt i Katmandus gamleby til Durbar-plassen i Patans sentrum.
Den ble bygget på et relativt tynt lag av leire og grus på den innerste delen av uttørret oldtidselv kalt Nagdaha.
Byen Patan har mer enn 20 000 husstander og en befolkning på rundt 115 000 mennesker innenfor et område på 459 hektar. Før Prithvi Narayan Shah av Gorkha erobret dalen, var byen det tredje største av dalens kongedømmer.
Maria Jepsen
Maria Jepsen (født 19. januar 1945 i Bad Segeberg) er en tysk prest. Hun er verdens første kvinnelige evangelisk-lutherske biskop. Hun ble i 1992 biskop av Hamburg i den evangelisk-lutherske nordelbiske kirke, og forble i dette embede til hun i juli 2010 trakk seg tilbake.
Patan
Område
Byen strekker seg over 16 km² og er delt i 22 kommuner. Den hadde i 2005 183 316 beboere. En betydelig andel av befolkningen er engasjert i ulike former for handel, spesielt innenfor tradisjonelt håndverk og ulike former for småindustri i hytter og hus. De øvrige arbeider med landbruk. Byens lange og rike kunst og håndverkstradisjoner har mer enn noe annet sted i regionen frambrakt en rekke betydelige kunstnere. Berømte kunstnere og mesterhåndverkere som Arniko, Abhay Raj og Siddhi Raj har alle blitt født i her.
Maria Jepsen
Etter Abitur (artium) i 1964 i Bad Segeberg studerte Jepsen klassisk filologi og luthersk teologi ved Eberhard-Karls-Universität Tübingen, Christian-Albrechts-Universität Kiel og Philipps-Universität Marburg. Hun tok sin første teologiske eksamen i Kiel i 1970, og kom som vikar til Lemsahl-Mellingstedt. I 1972 tok hun sin andre teologiske eksamen, og ble sogneprest i Meldorf. I 1977 ble hun sogneprest i Leck, hvor hun virket til 1990. I 1991 ble hun prostinne i Hamburg-Harburg. Den 4. april 1992 ble hun valgt til etterfølger etter Peter Krusche som biskop av Hamburg. Hun ble gjenvalgt for ti nye år av synoden i 2002. Hun kunngjorde sin fratreden 16. juni 2010, etter at hun var blitt utsatt for kritikk i sammenheng med hennes håndtering av misbruksbeskyldninger mot en prest i hennes bispedømme.
Patan
Område
Det mest betydningsfulle monumentet er Patan Durbar Square (Patans Slottsplass), som har kommet på UNESCOs liste over verdens kultur- og naturarvsteder («Verdensarven») og er et av syv monumenter i Katmandu-dalen på denne listen for Asia.
Maria Jepsen
Hun er siden 1972 gift med presten Peter Jepsen.
Perioikene
Perioikene (gresk:περί / perí, «rundt» og οἶκος / oikos, «boligen») tilhørte den uavhengige gruppen av frie, men som ikke var borgere av den greske bystaten Sparta. De befant seg stort sett ved kysten og høylandet av Lakonia. Perioikene var de eneste som hadde lov å reise til andre byer; til og med spartanerne, de eneste som var virkelige borgere, hadde ikke lov å reise til en annen by uten tillatelse.
Patan
Historie
Patan har trolig blitt grunnlagt på 200-tallet f.Kr. av Kirat-dynastiet og senere utviklet av Lichhavis på 500-tallet e.Kr. Byen ble ytterligere utviklet av Malla-ene i løpet av middelalderen.
Det er mange legender knyttet til navnet på byen. Den mest populære er legenden om guden Rato Machhindranath som ble fraktet til dalen fra Machhindranath i Assam av tre mennesker som representerte de tre kongedømmene i Katmandudalen. En av dem var kalt for Lalit, en bonde som bar guden Rato Machhindranath til dalen hele vegen fra Assam. Hensikten med å frakte guden var for overkomme en fryktelig tørke og det var en sterk tro på at guden ville gi regn igjen til Lalitpur. Det var på grunn av Lalits anstrengelser at guden kom og mange tror at byen har fått navn etter Lalit og at endelsen «pur» betyr «bosetning».
Lalitpur sies å ha blitt grunnlagt av kong Veer Deva i 299 e.Kr., men forskerne er enige om at Patan allerede var etablert og utviklet som by siden antikken. Flere historiske opptegnelser inkluderer andre legender som også indikerer at Patan er den eldste av alle byene i Katmandudalen. I henhold til en meget gammel Kirat-krønike var Patan grunnlagt av Kirit-herskere lenge før Lichhavi-herskerne ankom den politiske scene i dalen. I henhold til denne krøniken var Kirit-herskernes eldste kjent hovedstad Thankot. Hovedstaden ble muligens fjernet fra Thankot til Patan etter at Kirati-kongen Yalamber kom til maken en gang rundt andre århundret e.Kr.
Det er blitt sagt at kong Yalamber navnga denne byen etter seg selv og siden da har den gamle byen var kjent som Yala.
I 1597 ble Patan erobret av Katmandus kong Shiva Malla, som for en tid forente dalen i et kongedømme. Seinere ble Patan igjen et eget kongedømme, styrt av konger fra Malla-dynastiet fram til Gorkhas erobring.
Kulturarv
Patan er, sammen med Katmandu, Bhaktapur og Katmandudalen som helhet, et kjerneområde for den svært rike kulturarven til newar-folket, som bl.a. omfatter arkitektur, billedkunst, håndverk, musikk og dans, matkultur osv.
Kumbeshawar er angivelig det eldste templet i Patan, reist i 1392.
Et stykke utenfor Patan ligger Nepals eneste zoo.
Området Patan Durbar Square er et av de syv monumentområder i Katmandu-dalen. De syv monument-områdene er inkludert i Verdensarvens liste i 1979 som ett integrert sted. Alle disse monument-områdene er erklært verneverdig og beskyttet i henhold til Loven om bevaring av monumenter av 1956. Bevaringen av offentlige og private monumenter bestemmes av Departementet for arkeologi etter fastsatt bestemmelse i UNESCO/ICOMOS. Monumentene i Patan er markert med merkesteiner plassert på ulike steder i skisserte området.
Spesielle steder
Patan er et kunstsentrum. Det meste av nepalsk kunst knyttet til religionene, og det er derfor mange templer og bihars i byen.
Mudanjiang
Mudanjiang kan sikte til:
Von der Lindeska huset
von der Lindeska huset (også kalt von der Lindes palats) er en bygning i Typhon-kvartalet på Västerlånggatan 68 samt Kornhamnstorg 51 i Stockholm. Bygningen kalles også Scharenbergska huset, som ikke må forveksles med Scharenbergska stortorgshuset som ligger i Aesculapius-kvartalet.
Beskrivelse
Bygningen ble oppført i 1633 for Erik Larsson von der Linde. Han var riksskattmästare hos Gustav II Adolf, og ble adlet i 1631 under navnet von der Linde. Han døde dog allerede i 1636, og hans arvinger solgte huset til Gabriel Gustafsson Oxenstierna, kjøpekontrakten ble undertegnet den 30. september 1637. I 1646 ble huset solgt til Christina av Sverige, som i 1648 donerte huset til sin uekte halvbror, Gustaf Gustafsson af Vasaborg. Nåværende eier er Murmästareämbetet.
Bygningen har en fasade i hollandsk renessansestil. Portalen mot Västerlånggatan prydes av hodene til to gudebilder, Mercurius og Neptun. På veggen finnes to kartusjer med tekster på tysk, som kan oversettes med:
Conny Furuhovde
Conny Furuhovde (født 1966) er en norsk tidligere svømmer som representerte Setermoen SK.
Hun vant 6 NM-gull og 18 NM-medaljer i perioden 1981–1984.
Stekepanne
En stekepanne er et kjøkkenredskap for å varme mat raskt på ved høy temperatur, såkalt «steking» eller «bruning». En stekepanne er typisk laget i støpejern, aluminium, eller rustfritt stål.
Form og bruk
Hvor mange stekepanner og hvilke størrelser man trenger kan avhenge av bruk, behov og lagringsplass. MatPrat uttaler i en artikkel som generell regel at «det er bedre med få kjeler og gryter i god kvalitet, enn mange som stjeler skapplass og er ubrukelige til ditt behov». Noen typer panner er mer generelle «allroundere» som kan brukes til det meste, mens andre typer er mer spesialiserte.
Grensevakten 1905
«Grensevakten 1905» er en skillingsvise som ble skrevet rett etter unionsoppløsningen 7. juni 1905. Det var i tiden etterpå spent stemning blant grensevaktene på hver side av grensa, og det var visstnok nært flere ganger at det braket løs. I alt lå det 26 000 mann postert langs grensen på norsk side i tiden etter unionsoppløsningen. Størsteparten av mannskapet ble dimittert i begynnelsen av oktober, og de fikk av Stortinget en særskilt «Minneto-kroning» som utmerkelse for innsatsen. Skillingsvisa «Grensevakten 1905» er innspilt på Frem fra Glemselen kap. 9 med Helge Borglund.
Stekepanne
Form og bruk
Diameteren på panner måles ofte fra innerrkant til innerkant, og noen vanlige størrelser for både kasseroller, gryter og panner er 16, 20, 24, 28 og 32 cm. Mindre vanlige størrelser er 14, 22, 26 og 30 cm.
Diameteren viser bare til den innvendige bredden på toppen av pannen, og hvor mye stekeareal man får avhenger også av utformingen av sideveggene og bunnen av pannen. Noen anbefaler at overgangen fra vegg til bunn er lett avrundet, hvilket gjør at man lettere kan få tak på maten.
Induksjon
Stekepanner som skal brukes med induksjonstopp må være magnetiske, hvilket vil si at panner bestående utelukkende av rustfritt stål eller aluminium er utelukker. Disse må i så fall ha en kjerne på innsiden av pannen med magnetisk jern (lagvis «sandwich»-konstruksjon). Mange induksjonstopper klarer ikke å varme opp kobberpanner.
Slippbelegg
De senere årene har det blitt populært med stekepanner belagt med et slippbelegg som teflon (PTFE) for at mat uten stekeskorpe ikke skal brenne seg fast. Slipbelegg gjør det også mulig å steke med mindre fett. Ofte er slippbelegget forsterket med titan. Det er viktig å ikke bruke harde eller skarpe redskaper som kan ripe slippbelegget. Panner med teflonbelegg bør ikke brukes på høye temperaturer ettersom det kan avgis helseskadelige gasser. Foruten at det slites kan belegget kan få en fargeforandring dersom det utsettes for svært høy temperatur. Stekepanner med slippbelegg bør ikke varmes opp når de er tomme.
Varmesjokk
Varmesjokk brukes om når en panne varmes opp til svært høy temperatur (f.eks. tørrkoking) eller ved bråkjøling. Under et varmesjokk vil alle metaller vil vri seg til en viss grad, og man kan risikere at kasserollen vrir seg permanent slik at pannen ikke er flat lenger. Ettersom metall og eventuelt slippbelegg utvider og trekker seg sammen med ulik hastighet kan varmesjokk også slite på eventuelle belegg. Særlig gassovner og induksjonstopper kan gi svært hurtig oppvarming under normal bruk, og kan derfor gi ekstra risiko for varmesjokk.
Aluminiumspanner har lettere for å bli varmet opp og kjølt ned, og er derfor mer utsatt for varmesjokk. Tynne rustfrie stålpanner er også utsatt, mens støpejernspanner ofte er tykke og dermed mer motstandsdyktige mot varmesjokk.
Håndtak
Håndtak kan være i metall, eller i andre materialer med dårligere varmeledningsevne som for eksempel plast eller treverk slik at man ikke brenner seg.
Lokk
Lokk kan brukes til stekepanner på samme måte som lokk brukes til gryter og kasseroller. Bruk av lokk gjør at man bevarer mer av fuktigheten i maten, og kan være mer energieffektivt grunnet mindre varmetap og gi raskere oppvarming av maten. Lokk til stekepanner kan for eksempel være fremstilt i metall eller i gjennomsiktig glass slik at man kan observere maten uten å ta av lokket. Størrelser på lokk er lite standardisert, og kan passe dårlig på andre stekepanne-modeller og fabrikat.
Graham Field
Graham Field er en engelsk musiker som har spilt i band som Rare Bird og Fields.
Volvo V
Volvo V kan vise til:
Peer Gynt Tours
Peer Gynt Tours AS er en norsk arrangør av gruppereiser. Selskapet omsetter for rundt 85 millioner kroner og har om lag 25 fast ansatte, samt en fast stab av reiseledere. Selskapet har fire kontorer i Norge og en avdeling for spesialreiser i Sverige. Peer Gynt Tours tilbyr gruppe- og fritidsreiser, vandreturer, tematurer, opplevelsesreiser, firma- og studieturer. Hvert år reiser om lag 700 grupper på turer med Peer Gynt Tours.
Korrespondanseteori
Korrespondanseteori er en samlebetegnelse for en type filosofiske modeller innen metafysikk og språkfilosofi. Korrespondanseteori hevder at sannheten eller usannheten til et utsagn eller en representasjon utelukkende bestemmes av hvordan den forholder seg til en realitet; altså hvorvidt den beskriver virkeligheten på en nøyaktig måte.
Historie
Korrespondanseteori er en tradisjonell modell som strekker seg tilbake til noen av de greske filosofer fra oldtiden, som for eksempel Platon og Aristoteles. Som Aristoteles hevder i hans Metafysikk: «Å si at det som er, er ikke, og det som ikke er, er, er en løgn; derfor å si det som er, er, og det som ikke er, er ikke, er sant».
Et klassisk eksempel på korrespondanseteori er uttalelsen fra middelalderens filosof og teolog Thomas Aquinas: «Veritas er adaequatio rei et intellectus» («Sannhet er tilstrekkelighet av ting og intellekt»), Som Aquinas tilskrives det niende århundres nyplatonist Isaac Israeli.
Korrespondanseteori ble enten eksplisitt eller implisitt omfavnet av de fleste av tidlig moderne tenkere, inkludert René Descartes, Baruch Spinoza, John Locke, Gottfried Wilhelm Leibniz, David Hume, og Immanuel Kant. Spinoza og Kant anses imidlertid også som tilhengere av koherensteori, som er tilskrevet Thomas Reid.
I sen moderne filosofi forfektet Friedrich Wilhelm Joseph Schelling korrespondanseteorien. Ifølge Bhikhu Parekh var også Karl Marx tilhenger av en versjon av korrespondanseteorien.
I moderne kontinental filosofi forsvarte Edmund Husserl korrespondanseteorien. I moderne analytisk filosofi har Bertrand Russell, Ludwig Wittgenstein (i hvert fall i hans tidlig periode), J. L. Austin, og Karl Popper også forsvart korrespondanseteorien.
Relasjon til ontologi
Historisk sett har de fleste talsmenn for korrespondanseteorier vært metafysiske realister; det vil si at de tror det finnes en objektiv verden og realitet utenfor våre menneskelige sinn som vi har har tilgang til. Dette står i kontrast til både metafysiske idealister som mener at virkeligheten grunnleggende er mental, mentalt konstruert, eller på annet vis immateriell, samt konseptualistene som mener at alt som eksisterer er, til slutt, bare en idé i et sinn.
Det er imidlertid ikke gitt at korrespondanseteori må knyttes til metafysisk realisme. Man kan for eksempel påstå at verdens fakta bestemmer hvilke uttalelser som er sanne, og samtidig hevde at at verden (og alle dens fakta) bare er en samling ideer i sinnet til en overlegen skapning.
Kritikk
Et angrep på teorien hevder at korrespondanseteorien lykkes i sin appell til den virkelige verden bare i den grad vi har tilgang til den virkelige verden.
Den strenge idealist mener at det ikke finnes noen ekte, sinnsuavhengige objekter. Korrespondanseteorien appellerer derfor til imaginære, udefinerte enheter, og er derfor usammenhengende.
Andre mener at vår form for bevissthet, oppfatning, osv. av virkelige objekter hindrer oss i å få direkte kunnskap om dem. Vår indirekte bevissthet eller oppfatning er i seg selv en idé i vårt sinn, slik at korrespondanseteorien reduseres til en korrespondanse mellom idéer om sannhet og idéer om verden.
Vaghet eller sirkularitet
Når man forsvarer en korrespondanseteori må man enten tilby en medfølgende teori om verden og virkeligheten, eller ikke. Begge utfallene utsettes videre for følgende medhørende kritikk:
Hvis ingen teori om verden følger med, så er argumentet så vagt at det er ubrukelig eller til og med uforståelig: sannheten defineres da som noe som skal korrespondere med en udefinert, ukjent eller uutsigelig verden.
På den annen side, så snart forsvareren av en korrespondanseteori gir en teori om verden, opererer de i en bestemt ontologisk eller vitenskapelig teori som i seg selv må begrunnes. Men den eneste måten å støtte en teori om en virkelig verden som tillattes av korrespondanseteorien, er korrespondanse med den påståtte, virkelige verden. Dette er derfor et sirkulært argument.
Marius Hægstad
Kristofer Marius Hægstad (født 15. juli 1850 i Ålesund, død 21. november 1927) var en norsk lingvist, skolebestyrer og politiker (V). Han var professor i norsk språk fra 1899, da han ble utnevnt til den første professor i landsmål.
Slekt
Han var sønn av juristen Ole Hægstad og Charlotte Abigael Rønneberg, datter av en kjøpmann på Larsnes. Selv var han far til filologen Leiv Heggstad og professor Olav Heggstad.
Liv
I 1854 kjøpte faren gården Frimannslund i Davik i Nordfjord, som Claus Frimann hadde eid på begynnelsen av 1800-tallet. Her levde familien som «kondisjonerte» blant bøndene, men den første undervisningen fikk Marius Hægstad ved bygdeskolen. Senere hadde brødrene egen huslærer, og i 1861 flyttet familien til Bergen for at de skulle komme på en byskole. Etter noen år på Frimanns skole og Tanks skole kom Marius Hægstad i 1865 inn på Bergen katedralskole, hvor han ble kjent med den senere filologen Alf Torp. Det var i Bergen han ble oppmerksom på landsmålet og begynte å regne seg som målmann. Det siste året før examen artium ble han tatt ut av skolen og leste privat med sin far, trolig av økonomiske grunner.
Som student i Christiania sluttet Hægstad seg til kretsen omkring Olaus Fjørtoft, som delte hans interesse for målsaken. Han lot seg også påvirke av Christopher Bruun, som i 1870 holdt foredrag om folkehøyskoletanken. Sommeren 1871 tok han anneneksamen med de sjeldne fagene gotisk og angelsaksisk.
Hægstad-normalen
I 1898 ble Marius Hægstad formann for en nemnd som skulle finne frem til en offisiell rettskrivning for landsmål (nynorsk). De andre medlemmene i nemnda var Arne Garborg og Rasmus Flo. Flertallet i nemnda ville gjennomføre en radikal nyskapning, men Hægstad gikk inn for en moderat endring av Ivar Aasens norm. Departementet delte Hægstads syn, og Hægstad-normalen ble den 6. februar 1901 dermed vedtatt som den første offisielle rettskrivningen for landsmål.
Marius Hægstad satt også på Stortinget for Venstre i Nordre Trondhjems amt 1892–1894 og 1898–1900, og var vararepresentant 1889–1891 og 1895–1897.
I Can’t Stand the Rain
«I Can't Stand the Rain» er en sang skrevet av Ann Peebles, Don Bryant, Bernard Miller som ble spilt inn og gitt ut på singel i 1973 av Ann Peebles.
Tina Turner spilte inn sangen og ga den ut på albumet Private Dancer i 1984. Sangen ble også gitt ut på singel i 1985. Singelen kom på 2.-plass i Frankrike, 6.-plass i Østerrike, 9.-plass i Tyskland, 15.-plass Sveits, 20.-plass i Irland og 57.-plass i Storbritannia.
Sangen har også blitt spilt inn av flere andre artister, blant andre; Seal.
Blåkolltunnelen
Blåkolltunnelen er en veitunnel i Lørenskog kommune i Akershus. Tunnelen er en del av fylkesvei 159, og åpnet i 2002. Den har to løp på 810 meters lengde. Tunnelen går under boligområdet Blåkollen som før boligutbygging gikk under navnet Blåbærkollen.
Carl Fredrik Lühr
Carl Fredrik Lühr (født 16. januar 1901 i Kristiania, død 6. mars 1991) var leder av flere busselskap i Nord-Norge og i Ottadalen og entomolog. Han regnes blant de mest markante personene innen entomologien i Norge. Han var internasjonalt kjent som en av de fremste ekspertene på norske sommerfugler. Luhr ble utnevnt til æresmedlem av Norsk Entomologisk Forening.
Carl Fredrik Lühr studerte ved Norges tekniske høgskole i Trondheim til maskinfører i 1926. Han ble ansatt i rutebilnæringen, først i Troms, senere i Oslo og endte i Gudbrandsdalen i Ottadalen kommunale billag. I sine unge år var han opptatt av biler og ble nordisk mester i billøp. Han er omtalt som …en person med sterke meninger og et buldrende ytre, men bak dette skjulte det seg en person med omtanke for sine medmennesker, og som delte alt med sine venner.
Sommerfugler
Han ble tidlig interessert i naturen og insekter. Ved en tilfeldighet traff han, som 14 åring, sommeren 1915 entomologen Karl Hannshus på Nesodden. Dette møtet resulterte i Lührs interesse for sommerfugler. Carl Fredrik Lühr ble medlem i Norsk Entomologisk Forening i 1922. Men på grunn av utdannelse og andre plikter varte det ikke mange år før han falt ut av medlemslistene.
Først i 1953 ble han igjen medlem av Norsk Entomologisk Forening. Foranledningen var at det under det 9de nordiske entomologimøtet i Oslo i 1952 ble arrangert tur til Ottadalen og tilfeldigvis var Lühr sjåfør. Den entomologiske interessen fikk etterhvert større og større plass, og det er sagt at … Lühr var entomolog og disponent i billaget ved ledige stunder. Han har flere perioder bak seg i styret i Norsk Entomologisk Forening, fra 1959 til 1960 og som kasserer fra 1961 til 1966. Det fortelles at han ikke kvidde seg for å kjøre bil og at han ofte tok turen fra Vågå til Oslo for å være med på medlemsmøter. Hans siste bil, en Volvo Amazon hadde tilslutt 830 000 kilometer på kilometertelleren
Naturvern
Carl Fredrik Lühr var engasjert i naturvern. Han var motstander av kraftutbyggingen i Alta. Hans innsats for vern av Grønnåsen i Gargia var viktig som bidrag til vern av et entomologisk viktig habitat i Finnmark. Han var også bekymret for bruken av insektfeller med gift og stilte spørsmål om uvettig fangst kunne skade sårbare arter.
Utmerkelser
Carl Fredrik Lühr ble 29. september 1979 utnevnt til æresmedlem av Norsk Entomologisk Forening. Han mottok i 1974 Det kongelige norske videnskabers selskab (DKNVS) minnemedalje.
Publikasjoner
Carl Fredrik Lühr har skrevet 24 publikasjoner i norske fagtidsskrift. Særlig om sommerfuglfaunaen i Nord-Norge, ved Lom og Vågå, men også fra andre deler av Norge. Han skrev ingen sammenfattende oversikt over norges sommerfugler.
Vittenbergtunnelen
Vittenbergtunnelen er en veitunnel i Lørenskog kommune i Akershus. Tunnelen er en del av riksvei 159. Den har to løp på 205 meters lengde.
Frasses
Frasses er en svensk kjede av hurtigmatrestauranter. Den første Frasses-restauranten ble innviet i 1975 i Luleå. I dag finnes cirka 50 hamburgerrestauranter i kjeden, hovedsakelig i Nord-Sverige, men også i de sydligere delene av landet. Restaurantene serverer også à la carte.
Ekron
Ekron (hebraisk: עֶקְרוֹן,  ʿeqrōn ) var en av de fem byene i filistrenes pentapolis i oldtiden. Byen lå i sørvestre Kanaan.
Dens belyggenhet ble gjenoppdaget i moderne tid, og utgravninger ble foretatt på stedet mellom 1981 og 1996,  noe som førte til at Ekron er en av de best dokumenterte filisteiske byer. Ekron nevnes både i den hebraiske Bibelen (i Josvas bok og i Første Samuelsbok og Andre Kongebok) og i ikke-hebraiske kilder, for eksempel i den assyriske kong Sargon IIs palass i Khorsabad.
Utgravningene var på kibbutz Revadims mark.
TV Halden
TV Halden er en lokal fjernsynsstasjon fra Halden. Kanalen har sendt lokalfjernsyn siden 19. desember 1992. Kjetil Aabø og Steinar Danielsen er blant dem som har laget lokal-TV i Halden helt siden oppstart. TV Haldens sendinger er mulig å få inn for kabelabonnentene til Telenor Avidi, nå Canal Digital og Get. På nettsiden til TV Halden i 2007 heter det at halvparten av innbyggerne i Halden har tilgang til deres lokal-TV-sendinger. I en større reportasje som Halden Arbeiderblad bringer om TV Halden 3. mars 2007, opplyser Kjetil Aabø at TV Halden har knyttet til seg et team på sju-åtte frivillige medarbeidere.
Faste programmer på TVHalden
Kort sagt: Samler et arrangement i Halden mye folk, er TVHalden ofte til stede og lager opptak for sine seere. Dette til store glede for slektninger og alle dem som ikke har helse eller anledning på annet vis til selv å ta del i de ulike arrangment.
Er det viktige begivenheter – som 17. mai og politikk, drøyer det ikke mange minuttene før de første TV-opptakene kringkastes.
Historie
Uten familiene og gløden til Steinar Aabø og sønnen Kjetil Aabø er det et åpent spørsmål om hvor mye lokalradio og lokal-TV Halden og søndre del av Østfold hadde fått.
Johan B. Hygen
Johan Bernitz Hygen (født 16. juli 1911 i Kristiania, død 28. februar 2002 i Oslo) var en norsk teolog og professor ved Universitetet i Oslo.
Liv
Johan B. Hygen var sønn av domprost Johannes Hygen. Han ble student i 1929 og cand. theol. fra Universitetet i Oslo i 1935. Fra 1939 var han universitetsstipendiat, og fra 1942 dosent i systematisk teologi. Fra 1941 til 1945 var han hjelpeprest på Majorstuen. Han tok doktorgraden i 1948.
I 1954 ble Hygen utnevnt til professor i religionsfilosofi og etikk ved Universitetet i Oslo. Han beholdt stillingen til 1978.
Aretas II
Aretas II (103-96 f.Kr.) var konge over nabateerne. Han levde samtidig med Alexander Jannaios, en av makkabeerkongene i Israel. Denne gikk til angrep etter at Aretas ikke gav militær hjelp. Han ble etterfulgt som konge av sin sønn Obodas I.
Rujeib
Rujeib (روجيب) er en palestinsk småby i guvernementet Nablus i Palestina, nord på Vestbredden. Den ligger 4,3 kilometer sørøst for Nablus. I følge Palestinian Central Bureau of Statistics (PCBS) hadde den 3.915 innbyggere i 2006.
Oldtid til korsfarertid
Det var menneskelig bosetning her i kobberalderen.
Skår fra steintøy fra sen bronsealder og tidlig jernalder, fra hellenistisk, romersk og bysantinsk tid  er blitt funnet her.
Osmansk tid
I 1517 ble landsbyen del av Det osmanske rike likesom resten av Palestina, og i skattelister fra 1596 plasseres Rujib, i nahiya Jabal Qubal i Nablus sanjak. Her var 16 hushold og en ungkar, alle muslimer. De batalte en fast skatt på 33,3% på jurdbruksprodukter som hvete, bygg, sommergrøde, oliventrær, geiter og bikuber, en oliven- eller druesirupspresse, foruten tifeldige inntekter og en fiksert skatt for folk i Nablus-området, totalt 3,600 akçe.
I 1838 var Raujib del av distriktet El-Beitawy øst for Nablus, sammen med Beita, Haudela og Awarta. I 1850/51 skrev Louis Félicien de Saulcy at Roujib var på en høyde lavere enn Beit Dajan.
I 1870 skrev Victor Guérin at Rujeib var en «landsby med tre hundre innbyggere, på en høyde som tidligere flere steder hadde vært utnyttet som steinbrudd. Kaktushekker omslutter noen hager».
I 1882 beskrev Palestine Exploration Funds Survey of Western Palestine Rujib som «rn landsby an moderat størrelse vest på sletten ved samme navn, med noen få oliven rundt».
Jordansk æra
Etter den arabisk-israelske krig i 1948 og etter våpenstillstandsavtalen i 1949 kom Rujeib under jordansk styre.
I 1961 var befolkningen i Rujeib på 628 personer.
Fra 1967
Siden Seksdagerskrigen i 1967 har Rujeib vært under israelsk okkupasjon. Folketallet ved folketelling foretatt av Israel i 1967 var på 831, hvorav 30 hadde sitt opphav fra israelsk territorium.
Ved Oslo II-avtalen var 28% av Rujeibs grunn klassifisert som Area B, og de gjenstående 72% som Area C. Israel konfiskerte 169 dunam land fra Rujeib for byggingen av den israelske bosetningen Itamar.
Malohat Kholikzoda
Malohat Kholikzoda (født 11. april 1961 i Dusjanbe) er en tadsjikistansk økonom.
Hun er fra 26. januar 2008 visesentralbanksjef i Tadsjikistans nasjonalbank sammen med Usupov Jamshed Zuhuriddinovich.
Absolute Champions
Absolute Champions er et samlealbum som kom ut 1994 ved siden av Absolute Music-serien.
Harald L. Tveterås
Harald Ludvig Tveterås (født 15. oktober 1904 i Stavanger, død 30. juni 1991) var en norsk biblioteksmann og sakprosaforfatter. Han var riksbibliotekar fra 1969 til 1974.
Harald L. Tveterås tok examen artium ved Kongsgaard skole i Stavanger i 1925. Tveterås studerte ved Universitetet i Oslo, der han i 1932 ble cand.philol. I 1966 avla han dr.philos.-graden.
Fra 1929 var Tveterås ansatt ved Universitetsbiblioteket i Oslo, der han i 1953 ble sjef. I 1969 ble han utnevnt til den første riksbibliotekar, en stilling som fikk særlig ansvar for utviklingen av den vitenskapelige bibliotekstjeneste i Norge. Han satt i embetet til 1974.
Tveterås utga arbeider om folkelesning, forfattet bøker om viktige norske forlag og om historien til norsk bokhandelvirksomhet.
Tveterås var ridder av 1. klasse av St. Olavs Orden. Han var storoffiser av Den islandske falkeorden, kommandør av Republikken Italias fortjenstorden og ridder av 1. klasse av Dannebrogordenen.
Malohat Kholikzoda
Malohat har hovedfag i økonomi fra det som i dag heter Plekhanov Russian Academy of Economics i Moskva.
Mens Tadsjikistan var en del av Sovjetunionen jobbet hun ved republikkens bakerforening, senere ved den statlige planleggingskomiteen. Fra 1986 var hun nestleder for industridivisjonen ved planleggingskommisjonen for det som i dag er Khatlonregionen. Fra 1991 til 1993 ledet hun planleggingsdivisjonen i Vannindustriministeriet i republikken.
I 1993 fikk hun sin første jobb i sentralbanken, ved kredittprognoseavdelingen. Etter dette jobbet hun først i Vnesheconombank, deretter Textinvestbank, før hun igjen returnerte til sentralbanken. 28. mars 2002 ble hun utnevnt til rådgiver for Tadsjikistans president, innen økonomisk politikk mot bankvesenet. Hun holdt også oppsyn med fagforeningen til presidentens stab.
26. januar 2008 gjorde sentralbanken omrokeringer, siden den daværende sentralbanksjefen Murodali Alimardon ble utnevnt til visestatsminister i Tadsjikistan. Sharif Rahimzoda ble ny sentralbanksjef, mens Kholiqzoda Malohat og Usupov Jamshed Zuhuriddinovich ble nye visesentralbanksjefer.
Hun er gift og har tre barn.
Rikåstunnelen
Rikåstunnelen er en veitunnel i Nordre Follo kommune i Viken. Tunnelen er en del av fylkesvei 152. Den er 256 meter lang.
Soroca
Byen begynte som en middelaldersk handelsstasjon for Republikken Genova, kalt Olchionia. Senere bygde fyrst Stefan III av Moldavia en festning her i 1499, som byen er kjent for i dag.
Under den store tyrkiske krig klarte Jan Sobieski og styrkene hans å forsvare festningen mot osmanene. Byen var militært viktig under Prut-felttoget til Peter den store i 1711. Festningen ble plyndret av russerne under den russisk-tyrkiske krig 1735-1739.
Tanzaniansk shilling
Tanzaniansk shilling (swahili: ', engelsk: ') er valutaen i Tanzania. Den er oppdelt i 100 senti (eng. cent). Den tanzanianske shillingen ble innført i 1966 og erstattet østafrikansk shilling.
Tidligere myntenheter i Tanzania: øst-afrikansk florin, øst-afrikansk rupi, zanzibarsk rupi, zanzibarsk riyal og tysk øst-afrikansk rupi.
Mynter
Ved innføringen av shillingen i 1966 ble mynter på 5, 20 og 50 cent samt 1 shilling satt i sirkulasjon. I takt med inflasjonen har man gradvis innført mynter med høyere verdi. Mynter som er i sirkulasjon i dag er pålydende 50, 100 og 200 shilling.
Sedler
I 1966 innførte Benki Kuu Ya Tanzania pengesedler med verdiene 5, 10, 20 og 100 shilling. Disse har gradvis blitt erstattet av mynter. Sedler som er i sirkulasjon i dag er 500, 1000, 2000, 5000 og 10 000 shilling.
Andrew McCulloch (musiker)
Andrew McCulloch (født 19. november 1945 i Bournemouth, England) er en britisk trommeslager som var aktiv på 1970-tallet.
Han spilte hovedsakelig innen genren progressiv rock, for band som Fields, Greenslade, Anthony Phillips, Crazy World of Arthur Brown og King Crimson. Etter å ha spilt på et spor på Manfred Mann Chapter Three sitt album "Volume Two" først på 1970-tallet ble han hentet til King Crimson som erstatter for Michael Giles. Han figurerte på kun ett King Crimson-album; det jazz-influerte Lizard, utgitt i 1970.
McCullock spilt i Fields som ga ut et album i 1971. Så sluttet han seg til Greenslade da bandet ble dannet i 1972, og forlot bandet i 1976. Han var deretter gjestemusiker på flere utgivelser, inkludert Opus One med London Philharmonic Orchestra. Til tross for at han av The Guardian ble referert til som en av de dyktigste og innovative trommeslagere innen både jazz og rock, så forlot han musikken for å hengi seg til sin andre store lidenskap: seiling.
Kjersti Lid Gullvåg
Kjersti Lid Gullvåg (født 20. april 1981 i Mo i Rana) er en norsk skuespiller og TV-programleder.
Gullvåg ble etter flere oppdrag hos Nordland Teater kjent gjennom en rolle i filmen Svidd neger (2003) og som programleder i barneprogrammet Pysj pop baluba på NRK.
Kjersti Gullvåg er datter av skuespillerne Tone Lid Gullvåg og Thor-Inge Gullvåg.
Nettbuss Midt-Norge
Nettbuss Midt-Norge, tidligere Nettbuss Trøndelag, var et rutebilselskap med hovedbase i Trondheim og et datterselskap i Nettbuss–konsernet. Selskapet tok dagens form da Fjord1 Buss Møre og Nettbuss Møre ble innfusjonert i selskapet fra 1. januar 2013.
I 2015 ble det besluttet å fusjonere inn alle regionselskapene i morselskapet Nettbuss AS, og driften av selskapet ble overført til morselskapet fra 1. januar 2016.
Historie
Nettbuss Trøndelag ble etablert som eget aksjeselskap 1. juli 2003 etter at Nettbuss overtok Team Trafikk og Team Buss i 2002. Selskapet bestod fra da av Team Buss og Nettbuss' driftsenhet i Trondheim som gikk under navnet Nettbuss Trøndelag. Nettbuss Trøndelag videreførte personrutene etter selskaper som Hemne-Orkladal Billag, NSB Biltrafikk Trondheim (Trondheimsrutene og Selburuten), Hølonda Auto, Fjerdingen Busstrafikk med flere.
Virksomhet
Selskapets to hovedruter ble lagt opp som pendlerruter med hyppige avganger fra 2008:
I tillegg er det ruter fra Trondheim og østover til Meråker-Storlien og Selbu-Tydal, sørover til Støren-Berkåk-Oppdal og Orkanger-Meldal-Berkåk, og vestover til Vinjeøra-Kyrksæterøra og Aure (Møre og Romsdal). I tillegg til disse hovedlinjene er det omfattende lokaltrafikk av person- og skoleruter i ruteområdet.
Hålandsdal Idrettslag
Idrettslaget står som arrangør av blant annet Gla'laks-cupen, samt ukentlige karusellrenn på Bygdastølen ski- og tursenter. Om sommeren drifter klubben Holdhus rulleskianlegg, som består av tre kilometer med asfaltert løype og skytebaneanlegg for skiskyting.
Klubben har et samarbeid med Fusa videregående skole, slik at aktive utøvere som ønsker å satse på skiskyting kan kombinere dette med utdanning.
Kjerringa som ble så lita som ei teskje
Boka inneholder åtte episodiske fortellinger. Mye av stoffet om teskjekjerringa var tidligere presentert i Barnetimen for de minste og i Prøysens barneside i Kooperatøren.